**Principiile generale ale colaborării Secretariatului „Primarii pentru Creștere Economică” cu semnatarii**

Scopul inițiativei „Primarii pentru Creștere Economică” este, prin colaborare strânsă cu administrațiile locale interesate, să crească și să dezvolte campioni ai creșterii economice locale, precum și să împărtășească experiența lor în regiune.

Clubul „Primarii pentru Creștere Economică” este conceput pentru cei mai angajați membri, care alocă timp și efort pentru a îndeplini obligațiile asumate, pentru a se conforma cerințelor și pentru a demonstra progrese semnificative.

Inițiativa „Primarii pentru Creștere Economică” este deschisă tuturor administrațiilor locale, iar Secretariatul „Primarii pentru Creștere Economică” nu aplică criterii de eligibilitate pentru semnatarii care doresc să adere la această inițiativă. Cu toate acestea, având în vedere un număr foarte mare de semnatari și niveluri foarte diferite de angajament, capacitate și potențial de creștere economică existente, CE și Secretariatul „Primarii pentru Creștere Economică” au convenit asupra unor criterii și standarde minime care trebuie luate în considerare atunci când se decide tipul de sprijin care poate fi oferit semnatarilor, având în vedere resursele limitate.

Prin semnarea formularului de membru, semnatarii își asumă obligațiile specificate, pe care trebuie să le îndeplinească pentru a rămâne membru al Inițiativei Primarii pentru Creștere Economică, indiferent de tipul și intensitatea sprijinului pe care l-au putut primi. În același timp, Secretariatul „Primarii pentru Creștere Economică” lucrează pentru a se asigura că serviciile de bază disponibile în mod universal pentru toți semnatarii oferă suficiente informații și îndrumări pentru ca membrii să-și poată îndeplini angajamentele și să ajungă la nivelul următor.

Pentru a rămâne membru al Primarii pentru Creștere Economică, semnatarul trebuie să respecte următoarele cerințe:

1. Să trimită un Plan de Dezvoltare Economică Locală de bună calitate în conformitate cu metodologia „Primarii pentru Creștere Economică” (Conceptul „Primarii pentru Creștere Economică” și elaborarea Planurilor DEL-urilor) până la termenul stabilit (în general în termen de 12 luni de la data semnării, dar în unele cazuri termenul limită ar putea fi extins de Secretariat). Semnatarii care nu au reușit să facă acest lucru vor pierde statutul de membru. Aceasta se referă, de asemenea, la implementatorii proiectelor-pilot (destinatari de granturi).
2. Punerea în aplicare a cel puțin 70% din planul de acțiuni pe un termen de doi ani (24 de luni) de la aprobarea sa oficială și de a raporta periodic despre progresele înregistrate la fiecare 6 luni. Cu două termene de raportare ratate, semnatarii vor pierde statutul de membru.

Mai jos este un tabel care prezintă o scurtă trecere în revistă a tipurilor de suport și a criteriilor de eligibilitate corespunzătoare pentru membrii Inițiativei Primarii pentru Creștere Economică, plecând de la serviciile de bază disponibile tuturor semnatarilor până la serviciile exclusive pentru membrii cei mai performanți, care ar putea fi modele și cazuri de succes al Inițiaivei "Primarii pentru Creștere Economică".

Aceste criterii recomandate sunt de natură consultativ- generică, care nu sunt specifice contextului. În situații dificile / îndoielnice, eligibilitatea unui semnatar pentru anumite tipuri de sprijin va fi decisă de Secretariatul „Primarii pentru Creștere Economică” de la caz la caz. Tabelul de mai jos ar putea fi actualizat de către Secretariat în viitor, în cazul în care circumstanțele se vor schimba sau vor fi disponibile mai multe detalii despre activitățile proiectului.

|  |  |  |  |
| --- | --- | --- | --- |
|  | Servicii | Disponibile pentru | Cerințe specifice |
| NIVEL DE BAZĂ | * Furnizarea online a tuturor materialelor informaționale și metodologice relevante, precum și a oportunităților de e-learning. * Prezentarea fișierului individual al semnatarului pe site-ul „Primarii pentru Creștere Economică” și în mass-media, promovarea acestora către donatorii, partenerii și potențialii investitori interesați. * Oportunități de participare la activitățile proiectului la scară largă (cum ar fi evaluarea nevoilor de de dezvoltare a capacităților în cursul primului an și altele, în măsura în care detaliile devin disponibile). * Accesul la informații și oportunități care decurg din acordurile strategice ale Secretariatului „Primarii pentru Creștere Economică” cu importante instituții financiare internaționale, donatori, investitori etc. * Eligibilitatea pentru alte oportunități de finanțare ale UE în cadrul inițiativei "Primarii pentru Creștere Economică" care ar putea apărea în viitor. | **Toți membrii Inițiativei**  **„Primarii pentru Creștere Economică”** | * Formularul de participare semnat și depus. * Informațiile furnizate pentru fișierul personal al semnatarului. |
| NIVEL AVANASAT (planificare) | * Dezvoltarea capacităților specifice în dezvoltarea LEDP (4 module de formare față-în-față privind dezvoltarea LEDP). | **Membrii Inițiativei „Primarii pentru Creștere Economică” cu capacitate și motivație dovedită, adică:**  - beneficiari ai granturilor;  - candidați pre-selectați pentru APP);  - Alți membri cu potențial ridicat. | * Ofițerul pentru Dezvoltare Economică este numit și pus la dispoziție pentru instruire și alte activități legate de Proiect și comunicarea cu Secretariatul; * efectuarea evaluării nevoilor de capacitate; * Nu există riscuri semnificative percepute de abandon a membrilor în următorii 2-3 ani. |
| NIVEL AVANSAT | * Dezvoltarea capacităților specifice pe subiecte de dezvoltare selectate (formare față-în-față, excursii de studiu, ateliere tematice). * Asistență specializată ad-hoc pentru probleme relevante; * Beneficiile rezultate din acordurile strategice ale Secretariatului „Primarii pentru Creștere Economică” cu instituții financiare internaționale importante, donatori, investitori etc .; * Participarea la activități regionale de cunoaștere și schimb de informații (Evenimente de dezvoltare economică locală în întreaga regiune și în afara ei, schimburi de personal, etc.). | **- Implementatorii proiectelor-pilot;**  **- Membrii activi ai Inițiativei**  **„Primarii pentru Creștere Economică”** **;**  **- Alți membri cu potențial ridicat.** | * Contractul de acordare a grantului, implementarea a început, rapoarte periodice sunt prezentate; * Evaluarea nevoilor de dezvoltare a capacităților; * PDEL depus la timp, evaluat și aprobat de Banca Mondială. Implementarea planului a fost inițiată, rapoartele periodice sunt transmise Secretariatului „Primarii pentru Creștere Economică”; * Evaluarea nevoilor de dezvoltare a capacităților realizată. * Nu există riscuri semnificative percepute de abandon a membrilor în următorii 2-3 ani. |
| SERVICII EXCLUSIVE | * Diseminarea pe larg a istoriilor de succes; * Asistență pentru branding teritorial; * Posibilitatea de a lucra ca mentori pentru membrii juniori; * Prezentarea și promovarea teritoriului pe platforme internaționale; * Beneficiile rezultate din acordurile strategice ale Secretariatului „ Primarii pentru Creștere Economică” cu instituții financiare internaționale importante, donatori, investitori etc. | **Implementatori de proiecte-pilot de succes;**  **Membrii activi de succes ai Initțiativei „Primarii pentru Creștere Economică”;**  **Membrii Absolvenți ai Inițiativei „Primarii pentru Creștere Economică”** | * Proiectele-pilot sunt implementate în timp util și eficient; * PDEL-urile sunt implementate la minimum 70%; * Rapoartele și istoriile de succes sunt furnizate la timp și la cerere. |